TACC บวกเกือบ3% หลังผบห.ยันไร้ผลกระทบภาษีน้ำหวาน โบรกฯแนะเป้า 5.50 บ.-ปรับกำไรทั้งปีเพิ่ม
TACC บวกเกือบ3% หลังผบห.ยันไร้ผลกระทบภาษีน้ำหวาน โบรกฯแนะเป้า 5.50 บ.-ปรับกำไรทั้งปีเพิ่ม ล่าสุดอยู่ที่ 5.05 บ. บวก 0.13 บ. หรือ 2.64% มูลค่าซื้อขาย 28.06 ลบ.
TACCบวกเกือบ3% หลังผบห.ยันไร้ผลกระทบภาษีน้ำหวาน โบรกฯแนะเป้า5.50บ.-ปรับกำไรทั้งปีเพิ่ม ล่าสุดอยู่ที่ 5.05 บ. บวก 0.13 บ. หรือ 2.64% มูลค่าซื้อขาย 28.06 ลบ.
18 ก.ย. 2562

ผู้สื่อข่าวรายงานว่า ราคาหุ้น บริษัท ที.เอ.ซี. คอนซูเมอร์ จำกัด (มหาชน) หรือ TACC ล่าสุด ณ เวลา 11.11 น. อยู่ที่ 5.05 บาท บวก 0.13 บาท หรือ 2.64% สูงสุดที่ 5.10 บาท ต่ำสุดที่ 4.94 บาท ด้วยมูลค่าซื้อขาย 28.06 ล้านบาท

โดย บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” TACC ราคาเป้าหมาย 5.50 บาท/หุ้น และได้ปรับกำไรทั้งปีขึ้นเป็น 138 ล้านบาท เพิ่มขึ้น 102.2% เมื่อเทียบจากปีก่อน สำหรับภาษีความหวานรอบใหม่ 1 ต.ค.นี้ คาดไม่กระทบกับบริษัทเนื่องจากมีการปรับสูตรเรียบร้อยแล้ว
ทั้งนี้แม้ว่าในช่วงไตรมาส 3/62 เป็นช่วง Low season (ฤดูฝน) แต่ท้ายไตรมาส (19 ก.ย. นี้) ยังได้แรงหนุนจากการออกเครื่องดื่มรสชาติใหม่ทั้งที่เป็นโถกดเย็น เช่น น้ำฝรั่งชมพู และเมนู Non- Coffee ใน All Caf ซึ่งเป็น Salted EGG ซีรี่ย์ รวมทั้ง Hershey’s ที่วางขายตลอดปี และรายได้นอก 7-11 ที่เพิ่มขึ้น ทำให้การดำเนินงานแม้อาจย่อตัวลงเมื่อเทียบจากไตรมาสก่อน แต่ยังปรับตัวดีขึ้นเมื่อเทียบจากปีก่อน
อย่างไรก็ดีกำไรจะกลับมาสดใสอีกครั้งในไตรมาส 4/62 ทั้งเมื่อเทียบจากปีก่อน และเมื่อเทียบจากไตรมาสก่อน จากได้แรงหนุนใหญ่จากรายได้ Character Business ทั้งจาก San-X ที่ทยอยรับลูกค้าใหม่เพิ่มขึ้น และการเพิ่มขึ้นของจำนวน License business ใหม่ เช่น หมาจ๋า ซึ่งได้การตอบรับค่อนข้างดี โดยมีลูกค้าแล้วภายหลังจากที่เซ็นสัญญาเพียง 1 เดือน และ ART STORY
ด้าน นายชัชชวี วัฒนสุข ประธานกรรมการบริหาร TACC เปิดเผยว่า บริษัทตั้งเป้าหมายจะเพิ่มสัดส่วนรายได้ที่มาจากนอกร้าน 7-Eleven เพิ่มขึ้นเป็น 30% ภายในระยะเวลา 5 ปี (62-66) จากปัจจุบันอยู่ที่ 16% เพื่อเป็นการลดความเสี่ยงจากการพึ่งพิงรายได้จากทางเดียว โดยบริษัทจะเน้นการขยายสินค้าแบรนด์ของบริษัทเป็นหลัก และการเจรจากับร้านอาหารเพื่อเสนอขายเครื่องดื่มอื่น ๆ
นอกจากนี้ในกรณีที่ภาครัฐจะเริ่มเก็บภาษีความหวานในขั้นตอนที่ 2 ตั้งแต่วันที่ 1 ต.ค. 62 บริษัทจะไม่ได้รับผลกระทบจากเกณฑ์ดังกล่าว เนื่องจากได้มีการปรับสูตรเครื่องดื่มเรียบร้อยแล้ว
 